З А П И С Н И К

Од 19-та Седница на Советот на Општината Битола одржана на 09.11.2022 година.

Седницата се одржа во големата сала за седници на Советот на Општина Битола и

почна со работа во 10,30 часот.

На седницата присуствуваа 31 член на Советот:Габриела Илиевска-Претседател на Советот,Лидија Павловска,Ненси Лозанче,Михајло Вангелов,Марица Тодоровска, Марко Јосифовски,Златко Лозановски,Бојан Бојкоски,Марта Ѓоргиевска,Анета Ѓоргиевска, Ѓорѓи Ѓорѓиевски,Зоран Петковски,Жанета Ангелевска,Сашо Никовски,Александар Димовски, Методија Илиевски,Петар Николовски,Meрита Исмајловска,Кети Неделковска, Елизабета Тодоровска,Мирјана Захариевска Ралевска,Кире Климески,Елена Кромидаровска Маховска,Борче Корлевски, Жаклина Наумовска,Јадранка Павловска,Алмир Адемоски, Иван Чулакоски,Гаврил Трајковски,Горан Велевски и Анастасија Трајковска.

Конфликт на интереси по точките од дневниот ред имаа 2 советници.

Записникот од 14-тата седница беше ставен на гласање и едногласно усвоен (29ЗА).

Претседателката Габриела Илиевска го прочита дневниот ред со 15 точки кој беше

доставен до советниците.

На седницата присуствуваше Градоначалникот Тони Коњановски,представници

од општинската администрација на Општината Битола,гости и јавни средствата за информирање.

Претседателката Габриела Илиевска истакна дека координаторите на советничките групи се известени за двете дополнителни точки,материјалот по истите им е испратен на Советниците,една од точките е помината на Комисија,а во однос на другата точка не се одржа Комисијата.

1.)Програма за измена и дополнување на Програмата за одржување на комунални објекти и инсталации,локални патишта и улици во Општина Битола за 2022 година,

2.)Програма за измена на Прогрмата за економски развој во Општина Битола за 2022 година.

Елена Кромидаровска Маховска поднесе предлог за дополнување на дневниот ред со точка:

1.)Иницијатива за финансиска поддршка на средношколците Искра Нечаковска и Олег Трајковски кои се дел од националниот тим на РСМ кој ќе учествуваат на олимпијадата за природни науки во Колумбија.

Гаврил Трајковски побара повлекување на точка 14 од дневниот ред затоа што истата не беше усвоена на претходната седница.

14.)Решение за давање согласност на Одлуката за измена и дополнување на Ценовникот за изведување на градежни и монтажни работи, изготвен по Програмата на Општина Битола за 2022 и 2023 година на ЈКП „Водовод“Битола.

Петар Николовски поднесе предлог за дополнување на дневниот ред со точка

1.)Иницијатива за еднократна финансиска поддршка на студентите од социјално загрозените категории на семејства запишани на прв циклус на студии на УКЛО и истата ја образложи.

Претседателката даде пауза од 5 минути

Предлогот од Елена Кромидаровска Маховска за дополнителната точка

1.)Иницијатива за финансиска поддршка на средношколците Искра Нечаковска и Олег Трајковски кои се дел од националниот тим на РСМ кој ќе учествуваат на олимпијадата за природни науки во Колумбија,беше ставен на гласање и едногласно прифатен (28 ЗА).

Предлогот од Гаврил Трајковски за повлекување на точката 14 од дневниот ред

14.)Решение за давање согласност на Одлуката за измена и дополнување на Ценовникот за изведување на градежни и монтажни работи, изготвен по Програмата на Општина Битола за 2022 и 2023 година на ЈКП „Водовод“Битола,беше ставен на гласање и не беше прифатен со 2 гласови ЗА и 27 Против.

Предлогот од Петар Николовски за дополнителната точка

1.)Иницијатива за еднократна финансиска поддршка на студентите од социјално загрозените категории на семејства запишани на прв циклус на студии на УКЛО,беше ставен на гласање и едногласно прифатен (28ЗА).

За работа на седницата беше предложен и едногласно (28ЗА) прифатен следниот

**Д Н Е В Е Н Р Е Д**

1. Квартален Извештај за извршување на Буџетот на Општина Битола за третиот квартал од 2022 година.
2. Одлука за измена на распоредот на средствата во Буџетот на Општина Битола за 2022 година.
3. Програмата за развојни планови на Општина Битола за периодот од 2023 до 2025 година.
4. Програма за измени и дополнување на Програма за уредување на градежно земјиште на подрачје на Општина Битола за 2022 година.
5. Програма за измена и дополнување на Програмата за финансирање и изработка на урбанистички планови на подрачјето на Општина Битола за 2022 година
6. Локален акциски план на Општина Битола и Ромската заедница.
7. Одлука за промена на припадност на дел од ул. Солунска во с.Кравари
8. Одлука за воспоставување меѓуопштинска соработка помеѓу Општина Битола и Општина Новаци за вршење на определени работи од надлежност на инспекциски надзор ( овластен инспектор за животна средина и комунален инспектор) од страна на Општина Битола во корист и за сметка на Општина Новаци.
9. Одлука за воспоставување меѓуопштинска соработка помеѓу Општина Битола и Општина Новаци за вршење на определени работи од надлежност на заштита на животна средина ( овластено лице за одобрување на елаборат за заштита на животната средина) од страна на Општина Битола во корист и за сметка на Општина Новаци.
10. Одлука за измена на Програмата за поставување на урбана опрема на јавни површини на подрачјето на Општина Битола.
11. Одлука за примање на донација – набавка, транспорт и монтажа на спортска подлога за изработка на кошаркарско игралиште дадена од страна на Интерворкс ДООЕЛ Битола.
12. Одлука за финансиска поддршка од Oпштина Битола во реализација на проектот „Авантура преку граници - Adventure across the borders – adven TOUR“.
13. Одлука за сопствено учество на Општина Битола во реализација на проектот „ Воспоставување на советодавен регионален центар за помош и поддршка на жртви на родово базирано и семејно насилство“.
14. Решение за давање согласност на Одлуката за измена и дополнување на Ценовникот за изведување на градежни и монтажни работи, изготвен по Програмата на Општина Битола за 2022 и 2023 година на ЈКП „Водовод“Битола.
15. Решение за давање согласност на Одлуката за измена и дополнување на Ценовникот за изведување на градежни работи на КЈП Нискоградба Битола за потребите на Општина Битола – рушење на постоечки објекти.
16. Програма за измени и дополнување на Програмата за одржување на комунални објекти и инсталации, локални патишта и улици во Општина Битола за 2022 година.
17. Програма за измена на Програмата за економски развој во општина Битола за 2022 година.
18. Иницијатива за финансиска поддршка на средношколците Искра Нечаковска и Олег Трајковски кои се дел од Националниот тим на Република Северна Македонија, кој ќе учествува на олимпијадата по природни науки во Богота, Колумбија.
19. Иницијатива за еднократна финансиска поддршка на студенти од социјално загрозени категории на семејства запишани на прв циклус студии на Универзитетот „Св.Климент Охридски“ во Битола.

1.

Претседателката предложи да има заедничка дискусија по точките за Буџетот.

Марица Тодоровска рече,Комисијата за финансии и Буџет по разгледувањето на материјалот по точките 1,2,11,12,13,14 и 15 од дневниот ред,по дискусиите по точките 1 и 2 гласале со 3 гласови ЗА,по точките 11,12 и 13 гласале со 4 гласови ЗА,по точка 14 гласале со 2 гласови ЗА и 2 Воздржани и по точката 15 гласале со 2 гласови ЗА и 1 Воздржан.

Пред да се започне дискусија по точките од дневниот ред Градоначалникот Тони Коњановски имаше свое обраќање,а потоа следеа советнички прашања.

Денес, кога на дневен ред на Седницата на Советот на општина Битола е Програмата за развојни планови за периодот 2023 до 2025 год., се радувам што можам да сублимирам, успешна реализација, но и да ги претставам проектите и проекциите за следниот тригодишен период.Ќе напоменам дека, конечно влегуваме во завршна фаза со реализација на проектите за кои документацијата беше изготвена од претходната локална самоуправа или како што советниците од опозицијата сакаа да речат „нивните“ проекти и започнуваме процес на реализација на проекти за кои во изминатата година работевме проектна документација, кои нема да ги наречам „наши“, туку ќе нагласам дека сите реализирани и проекти кои ќе се реализираат се проекти за Битола, за битолчани.Реализацијата на Буџетот за оваа година, во делот на капиталните инвестиции е над 70%.Од изготвените проекти кои ги затекнавме, исплативме и реализиравме проекти во вредност од 283.000.000 денари, а согласно програмата за економски развој, изготвената документација и обезбедените одобренија подготвени сме за реализација на капитални инвестиции и проекти во вредност од една милијарда денари.Ако ги споредите двете вредности, навистина ќе видите дека станува збор за голема разлика и пред се интензивна динамика за проектна реализација која ни претстои.За разлика од проектите за 23 улици кои ги затекнавме, сега имаме изготвено документација за 65 проекти, меѓу кои посебно сакам да истакнам дека:Согласно ветеното пред граѓаните во изборната програма и спроведените постапки во изминатата една година:

· Во соработка со стручните служби изготвивме конкурс и избрано е идејно решение за модерен спортски центар, за кое наскоро и јавноста ќе биде информирана, а тоа што ќе следува во следната календарска година е да се пристапи кон изготвување на проектна документација врз основа на идејните решенија.

· Во тек е постапка за јавна набавка за изработка на проект за изградба на противпожарна зграда, за која очекувам изградбата да започне идната година.

· Од проектите кои ги ветив пред граѓаните, а за кои сме подготвени за реализација се проектите за изградба на патеки – Рекреативен центар Тумбе Кафе – Смолево, изградба на прифатилиште за бездомни животни, а веќе го реализираме и проектот за изградба на Нов парк во Нова Битола на површина од 25 000 метри квадратни.

· Отпочната е постапката за изработка на Генерален урбанистички план, согласно законската регулатива.

· Во делот на инфраструктурата, продолжуваме со изградба на улици, за кои е подготвена документација за урбаниот и руралниот дел на општината, меѓу кои се улицита Индустриска (Бурса) со должина од 2,4 километри, улицата Стив Наумов во должина од 1303 метри и меѓу сите тие проекти подготвена е и целата потребна документација, за она што претставува првата слика за Битола, односно влезот во градот од страната на Прилеп кој ги опфаќа сите фази на реконструкција на подземна инфраструктура и улично осветлување и на кој ќе почнеме да работиме идната градежна сезона

· Во врска со стадионот, градежните активности кои што Општина Битола со договор ги имаше склучено со ГП „Гранит“ за изградба на северната трибина на стадионот „Петар Милошевски“ во Битола се целосно реализирани, што значи дека заврши изградбата на северната трибина.

Во тек е реализација на договор за поставување на столчиња за седење на трибината, а за скоро време се очекува нивно целосно поставување.Преку договорот кој општина Битола го има склучено со Фудбалската федерација на Македонија (ФФМ), треба да бидат поставени четири главни големи рефлектори, кои што ќе го осветлуваат стадионот.

Сепак, добро е и Владата да размисли за овој проект, кој Општина Битола го реализираше од сопствен буџет и да инвестира средства во реконструкција и на другата трибина по примерот на општината.

· Во однос на проектот за гасификација, Општина Битола има изработено 25 километри проект за инфраструктура, со кој се решава гасоводот и се сместува во рамките на постоечката урбанистичка планска документација. Веќе има одобрение за градба за 2 км дистрибутивна гасоводна мрежа, почнувајќи од ГМРС (Главна мерно-регулациона станица) до Цермат/Млекара. Во моментот во постапка на ревизија е Основен проект во должина од 8 км.

Општината има одобрение за Основен проект на една делница, меѓутоа се чека одлука од Влада за избор на оператор за реализација на натамошнниот деловен модел на дистрибутивната мрежа.

Ова значи дека сите обврски согласно предвидената динамика се преземени од страна на општина Битола во целост, но за жал сеуште нема никаква постапка од страна на Владата. Ова значи дека, општината во секој момент е подготвена да издвои средства, доколку од страна на Владата биде тоа побарано.

Сите овие подготовки за капитални инвестиции, се реaлизираат во исто време додека се реализира и програмата за животна средина, програмата за туризам, додека се овозможува поддршка за талентираните ученици и првачињата и се спроведуваат активности од програмата за култура, се овозможува поддршка за професионалниот спорт, индивидуални спортисти и спортски манифестации, се изработува стратегија за локален економски развој, стратегија за млади, а општината е лидер во транспарентност помеѓу сите општини во државата.

Советнички прашања до Градоначалникот Тони Коњановски поставија следните советници:

Методија Илиевски упати прашање во врска со спортскиот комплекс односно побара кога ќе бидат известени за идејното решение и решението за уредување на просторот по течението на р.Драгор. Дополнително праша за претходно усвоените одлуки во однос на реконструкцијата на мостовите по течението на р.Драгор и што се презема со тоа. На крај ја побара брошурата за сработеното од 365 дена за да направат паралела со Извештаите за работа?!

Гаврил Трајковски упати прашање, зошто сеуште ФК Пелистер фунцкионира без управа и дали во клубот има вработени кои земаат плата а не одат на работа. Како дополнително прашање додаде прашање во врска со тоа на што се трошат парите од граѓаните наменети за спортот?!

Мирјана Захариевска Ралевска упати прашање во врска со тоа во какво својство беа во Бугарија учениците и директорката на СОТУ Ѓорги Наумов во Битола и дали ќе бидат преземени мерки за Директорката?!

Петар Николовски упати прашање во врска со тоа до каде е изградбата на студентскиот парк во просторот зад ФИКТ, како второ прашање беше наведено кога и каде е планирано да се постават вендинг машините за рециклирање на пластичниот отпад и на крај праша кои активности се преземени за дигитализација на услугите кои ги нуди општината?!

Горан Велевски постави две прашања, односно дали Градоначалникот го поддржува демантот на директорката на СОТУ Ѓорги Наумов и дали сопругата на заменик Директорот на училиштето е застапник на бугарскиот клуб Ванчо Михајлов?!

Борче Корлевски ги потенцираше предизборните ветувања на општинската власт при што упати прашање во врска со тоа дали во ова време Битола е Градот на културата и на економијата или образованието, дали се задоволни од хигиената во Градот, и дали денес Градот е поорганизиран и поубав?!

Претседателката на Советот Габриела Илиевска, упати прашање до Градоначалникот дали некој од Директорите ја искористил својата службена положба и неосновано ги користел службените средства за приватни цели за патување надвор од државата?!

Алмир Адемоски упати прашање во врска со тоа до каде е изградбата детската градинка во касарната и која е фирмата која ја гради. Дополнителното прашање кое го постави се однесуваше на тоа кој го изработи планот за динамиката на изградба на паркот во Нова Битола?!

Иван Чулакоски упати прашање во врска со работата на ЈП Комуналец односно, зошто се чека толку долго за изнаоѓање на начин за сервисирање на камионите за собирање на отпад и дали воопшто се планирани средства за купување на нови камиони?!

Гаврил Трајковски упати прашање во врска со проектот за Кркардаш односно до кога се планира да се преземат активности за реализација?!

1.

Бојан Бојкоски рече,Комисијата за комунални дејности по разгледувањето на материјалот по точките 3,4,7,10,16 од дневниот ред,по дискусиите по точките 3,4,7 и 16 гласале со 3 гласови ЗА и по точка 10 гласале со 2 гласови ЗА и 1 Воздржан.

Марко Јосифовски во своето излагање ги наведе сите тековни проекти за реконструкција на улиците. Понатаму, ги образложи зголемувањата на приходите и расходите. Во однос на работата на ЈП Комуналец наведе дека видлива е разликата во однос на нивното работење од претходно, како и во делот за реализацијата од областа на спортот и културата. Наведе дека општината ја помогна изградбата на домот Копанки но од друга страна се зголемени расходите во однос на електричната енергија. Дополнително, наведе дека од Програмата за економски развој се издвоени средства за поставување на соларни панели кои ќе бидат поставени на објектите во општинска сопственост – градинки, училишта и тн., како и реконструкција на улици за кои е одобрен проект.

Бојан Бојкоски во својот говор ги претстави сите проекти наведувајќи дека реализацијата на буџетот е многу поголема за разлика од претходната 2021 година. Во однос на Програмата за развојни планови наведе дека во првата година од топ 10 проекти, започнати со реализација се 7 проекти. Наведе дека во 2023 година ќе се реализира партерното уредување кај Офицерски Дом како и избрано е идејното решение за мултифункционалниот спортски комплекс, изградба на колектор за прочистување на отпадните води. Понатаму, изградба на објектот на противпожарната единица, стационар за кучиња и патеката Тумбе Кафе-Смолево.

Анастасија Трајковска наведе дека малиот процентуален износ на изготвените проектни документации за отпочнување со реализација на истите е загрижувачки при што дополнително додаде дека најмала реализација се забележува во Програмата за животна средина а средствата од таму се реалоцираат во другите програми. Во однос на Развојната програма, местото за изградба на мултифункционалниот спортски комплекс согласно урбанистички план е предвидено како јавно зеленило при што потребно е да се направи промена на ДУП а финансиските средства предвидени во програмата се многу мали и за истите потребно е претходно да постои проектна документација врз која ќе се предвиди точниот износ на финансиски средства кои треба да бидат предвидени за изградба на објектот.

Жанета Ангелевска се осврна врз високиот процент на реализација при што додаде дека се забележува зголемување на приходите по основ на даноци, зголемување на капиталните расходи како и сите програми одделно кои бележат голем процент на реализација. Понатаму, во својот говор го наведе проектот за велосипедски патеки за кои потенцираше дека истиот ќе биде реализиран во наредниот период.

Борче Корлевски во својот говор наведе реплики врз претходните говори на колегите така што наведе дека отпочнувањето на седумте проекти од топ 10 наведени се илузија. Во однос на Мултифункционалниот спортски комплекс наведе дека истиот не е во согласност со ДУП и за реализација на истиот потрект треба да се направи претходна измена на ДУП. Понатаму, наведе дека недолично било присуството на претседателот на ВМРО ДПМНЕ Мицковски кој присуствувал на увид во работата на стадионот Петар Милошевски. Како пример ја наведе 2018 година која била доста тешка во однос на финансиската состојба која ја оставила ВМРО ДПМНЕ. Дополнително, се осврна врз наведување на улици кои се наведени дека ќе се рализираат но сеуште нема спроведено никакви активности со посебен акцент врз ул.Солунска и ул.Цане Василев кои биле во програмите од 2018-2022 година, со тоа што од 22 гарантирани улици готови се само 5 кои се започнати од претходната локална власт. Ги потенцираше улиците пред и зад храмот св.Димитрија кои сеуште не се реконструирани. Го запраша и советникот Ѓорѓи Ѓорѓиевски да наведе еден спортски објект кој што е реконструиран затоа што до сега, нема таква реализација. Проектите – (на патеките кај Братиндол и Смолево, уредувањето на новиот пазар, полигон за велосипедисти и вело-патеки за поврзување на Брусничка и Лавчанска населба, булеварско решение за у.Васко Карангелевски, ревитализацијата на објектот Безистен, модернизацијата на училиштата согласно ЕУ стандардите, вработување на најдобриот студент, реновирање на летната сцена на Тумбе Кафе, реконструкција на старите куќи во централното подрачје, уредување на зоолошката градина, зголемување на капацитетот за згрижување на децата во предучилишно образование, злоупотребата на електричната енергија, дигитализацијата на услугите, мобилна апликација за слободни паркинг места, апликација за градски автобуски превоз се оние проекти кои се ветени а не се реализирани, односно има 0% реализација.

Претседателката даде пауза од 5 минути

Ѓорѓи Ѓорѓиевски упати реплика до советникот Борче Корлевски така што во својот говор наведе дека Извештајот за третиот квартал за реализација на буџетот е со голем процент на реализација односно 65%, од кои 65% реализација на Програмата за капитални расходи каде се наведуваат реализација на проектите за 18 улици, отпочнати проекти за нова градинка, нов спортски комплекс, нов објект за противпожарната единица, нов парк, копанки, стадионот е во завршна фаза, стационар за бездомни животни, за 2023 година се завршени проектни документации за нови 65 проекти, а оваа власт реализира вкупен број на проекти за една година отколку за сите четири години владеење на претходната власт. Во однос на новиот буџет за 2023 година истиот се формира согласно средбите со граѓаните.

Методија Илиевски во својот говор наведе дека претходната локална власт оставила огромни финансиски средства за да по една година сеуште немаме никаква реализација на нови проекти. Цитираше ФБ статус од советник на ВМРО ДПМНЕ кој што направил споредба со Општина Кавадарци па за тоа Методија даде свое мислење. Понатаму, наведе дека и ПОИНАКУ се дел од власта кои ги поддржаа сите програми и извештаи но граѓаните не гледаат било какви промени. Реконструкција на Зоолошката градина, изградба на катни гаражи, безбедна Битола, Битола на точак, велосипедски патеки, реконструкција на патот до Молика се проекти кои не се опфатени со новата развојна програма 2023-2025 година. Партерното уредување на Офицерскиот дом наведен како реализиран проект и улиците кои се реализирани, се проекти кои се започнати од претходната власт.

Претседателката Габриела Илиевска реплицираше на говорот на советничката Анастасија Трајковска при што наведе дека упатила прашање во врска со парцелата и намената на истата на состанокот за избор на идејно решение за изградба на мултифункционален спортски објект при што добила одговор дека таквата парцела е „чиста”.Понатаму, наведе дека точка на дневен ред е издвојување на средства за советувалиште за жени жртви на семејно насилство а како дополнително излагање ги наведе проектите од предизборната програма при што наведе дека Директорите на централните институции кои треба да ги спроведат таквите проекти се дел од СДСМ како централна власт. До крајот на наредната 2023 година се очекува 50% реализација на проектите од предизборната програма на ПОИНАКУ.

Методија Илиевски реплицираше така што посочи дека Претседателот на Советот е со еднаква тежина како Градоначалникот при што истиот става потпис и печат на сите одлуки донесени од советот што значи дека истиот е одговорен за целосното функционирање на општината. Дополнително, потенцираше дека извештајот за реализација во третиот квартал ќе биде изгласан од ВМРО ДПМНЕ и ПОИНАКУ.

Претседателката Габриела Илиевска упати контра реплика така што наведе дека проектите во Развојната програма се за битолчани, ниту се за ПОИНАКУ нити за ВМРО ДПМНЕ.

Методија Илиевски уште еднаш потенцираше дека Претседателката е 16-тиот советник кој што го комплетира мнозинството во советот и како дел од власта мора да се однесува одговорно во однос на проектите наведени во развојната програма.

Алмир Адемоски побара процедурален говор наведувајќи дека советникот Методија Илиевски го прекршил деловникот за работа земајќи збор без претходно да му биде даден.

Анастасија Трајковска наведе дека на веб страната на Општина Битола е објавен ДУП-от за АРМ при што потенцира дека намената на парцелата каде се планира изградба на спортскиот комплекс не е во согласност со идејното решение.

Иван Чулакоски наведе дека се прават опструкции од Централната власт за да не се реализираат навремено планираните проекти а самото доцнење на реализацијата е последица од нестручни кадри вработувани 30 години наназад. Дополнително, за јавната чистота е надлежно ЈП Комуналец а конкретно братот на советникот Методија Илиевски е раководител на одделот за јавна чистота.

Бојан Бојкоски во својот говор наведе дека големиот процент на реализација се основа врз грижата на локалната власт за граѓаните, при што детално ги образлагаше новите понудени проекти обвинувајќи дека власта предводена од СДСМ дозволила отворање на бугарски културни центри а за разлика од тоа не присуствува на отворањето на македонски културни центри во Бугарија.

Методија Илиевски во својот говор наведе дека ниту тој ниту неговиот брат се одговорни за моменталната ситуација со хигиената во Градот при што уште еднаш напомена дека не е потребно извртување на приказната од советниците од ПОИНАКУ дека тие не се виновни.

Иван Чулакоски во својот говор наведе дека лицето задолжено за чистотата во Градот е отсутен во истиот и смета дека граѓаните е добро да знаат кој директно е одговорен.

Методија Илиевски наведе дека на крајот на годината се носи План и Програма за работа на претпријатијата и за нивната реализација се одговорни доносителите на таквите планови и програми.

Ненси Лозанче во својот говор ги образложи преземените активности по проектите при што направи споредба со проектите во 2019 година.

Борче Корлевски реплицираше на советникот Бојан Бојкоски потенцирајќи дека улиците во АРМ и улици во Долно Оризари се направени во претходната власт а во однос на отворањето на бугарските клубови самиот тој и претседателот на клубот се сликани заедно што самиот факт говори. Во однос на Офицерскиот дом додаде дека истиот тој претходно ќе го продаваа а сега е внатре само ВМРО ДПМНЕ.

Бојан Бојкоски упати реплика до Борче Корлевски потенцирајќи дека за сите улици во АРМ проектната документација беше подготвена од страна на ВМРО ДПМНЕ и напомена дека не е добро да се потенцира работата на вработените во општинската администрација затоа што тие си ја вршат својата работа без проблеми.

Борче Корлевски побара после паузата да бидат на видео-бим покажани сите слики и видеа кои покажуваат како Бојан Бојкоски ја злоупотребува позицијата.

Претседателката даде пауза до 16 часот

По паузата следуваа одговорите на Градоначалникот

Градоначалникот најпрво одговори на прашањата на советникот Борче Корлевски-Наведувајќи дека неговата канцеларија е отворена за сите а исто така и подадената рака е за сите. Конкретно за ИЗ Жабени продадени се 12 парцели на инвеститор од Турција и 2 од Германија а општината и понатаму ќе продолжи да дава поддршка за фабриката Кромберг и Шуберт. Во однос на старата зона „фрижидери” како инвеститор се јавува шведска компанија кои бараат и дополнителна локација и уште една германска инвестиција а општината одржува добри контакти со стопанската комора. Во однос на проектот за изградба на зграда на противпожарната единица точно е дека истиот е сложен а опремата со која сега располага единицата се четири нови возила кои се донација. Во однос на идејата за спортскиот комплекс наведе дека проектот ќе биде согласно урбанистико-планската документација.Проектот Тумбе кафе-Смолево ќе биде почнат со реализација во 2023 година.Во НП Пелистер ќе биде реализиран Авантуристичкиот парк.Во однос за работењето на општинската администрација упати пофални зборови и наведе дека Општина Битола е помеѓу првите локални самоуправа кои потпишаа нови колективни договори со синдикалните организации. Во врска со топлификацијата и гасификацијата, наведе дека одговорот треба да се бара во Централната власт дополнително наведе и прашање што треба да се упати до Централната власт а во врска со тендерската постапка со прочистителната станица во Битола. Во однос на заштедата од електричната енергија наведе дека до сега се заштедени околу 14.000.000,00 денари што само по себе значи домаќинско работење.

Како одговор на прашањето на Методија Илиевски-Во однос на идејното решение за уредување на просторот по коритото на р.Драгор како и состојбата со мостовите по течението на р.Драгор наведе дека идејното решение за коритото на р.Драгор скоро ќе биде објавено а во однос на состојбата на мостовите потребно е да се направи увид во однос на нивната дотраеност со цел благовремено санирање. Во однос на транспарентноста наведе дека се објавени податоци и на веб страната каде може да се види дека Општина Битола е една од водечките општини во однос на транспарентноста.

Како одговор на прашањето на Претседатеката Габриела Илиевска- Наведе дека внатрешниот ревизор ќе изврши проверка на работењето на претпријатијата при што доколку се докажи злоупотреба на службеното возило од истите ќе се побара одговорност.

Како одговор на прашањето на Алмир Адемоски-Во однос на проектот за новиот парк во Нова Битола истиот е ревидиран од негова страна. Во делот на работата на јавните претпријатија наведе дека активностите се преземаат согласно динамиката и потенцира дека до Септември 2023 година истиот ќе биде реализиран. Во однос на детската градинка во касарната, наведе дека поради непочитување на договорот од фирмата со која беше потпишан договорот а во моментот течи постапка за избор на нов изведувач.

Како одговор на прашањето на Иван Чулакоски одговори дека работата на ЈП Комуналец е многу отежната поради финансиската состојба а опремувањето со нови камиони е неопходност.

Како одговор на прашањето на Петар Николовски-Во однос на студентскиот парк наведе дека проектот е веќе изготвен а со новата програма ќе се обезбедат и средства за негова реализација. Во однос на набавката на вендинг машини, од Пакомак е најавена донација за таквите машини. Во врска со проектот Smartcity во тек е постапка за јавна набавка и остварени се голем број на средби со експерти од областа со цел побрзо и подобро воведување на дигитализација.

Како одговор на прашањето на советникот Гаврил Трајковски-Во врска со ситуациите во ФК Пелистер наведе дека вклучени се стручни луѓе во неговата работа и наскоро ќе добие нов УО а доколку се утврдат неправилности ќе се бара одговорност. Во однос на проектот за Кркардаш постапено е во врска со изработката на урбанистичко планска документација а понатаму ќе се изработи и проект а таквата идеа е убава и истата ќе се реализира наредната година.

Како одговор на прашањето на советниците Мирјана Захариевска Ралевска и Горан Велевски наведе дека дополнителни информации треба да се побараат информации од СОТУ Ѓорѓи Наумов а од она што Градоначалникот е известен се однесува на посета во Бугарија за воспоставуавње на контакти во врска со Еразмус проекти а не преку Еразмус проекти и дека истата ситуација е беспотребно искористена политички. Понатаму ги напомена сите капитални инвестиции во однос на реконструкција на улиците, мостот кај Довлеџик, објектот на противпожарната единица, новиот ГУП, спортот и културата, буџетските форуми и тн.

Лидија Павловска во своето обраќање наведе дека во третиот квартал има висок процент на реализација а конкретно се задржа на Зимската приказна, БитФест 2022, финансирање на Битолскиот Монмартр, финансиска поддршка на 783 семејства за нивните првачиња, финансиска поддршка на талентираните ученици и тн.

Марица Тодоровска во својот говор наведе дека покрај инфлацијата и зголемувањето на цената на електричната енергија, Општина Битола во третиот квартал бележи реализација од 65,69% на буџетот за 2022 година. Најголемиот процент на реализација се согледува во капиталните расходи, програмата за спорт, култура, одржување за улици и патишта. Отпочнати се постапките за нова градинка, проекти за енергетска ефикасност и уште нови 60 проекти.

Жаклина Наумовска направи споредба со претходната власт и наведе дека иако процентот на реализација е поголем од времето на СДСМ кој бил 50,80% реализацијата на буџетот сепак добро е да се направи паралела со претходните власти и вкупните средства оставени во касата после секоја промена на власта.Во 2018 година процентот на реализација од расходите изнесува 40,75% а кај приходите изнесува 48,82% а немавме стартна позиција како што има оваа локална власт.Во 2019 година како ковид година небеше предвидена пандемија но сепак се правеа напори за реализација на буџетот. Дополнително наведе дека Градоначалникот наместо да држи пресови пред централните институции, потребно е да побара прием во Владата и таму да оствари средби. Понатаму наведе дека претходната власт се сретнала со проблем од типот на одлуката за промена на имињата на улиците што довело до револт кај граѓаните, понатаму легализирањето на месните објекти, 2,5 милиони евра беа долговите на училиштата и 2,5 милиони евра цесии, 200.000,00 евра долг на ФК Пелистер, непроодна обиколница, уништен офицерски, без полигон и тн.

Претседателката даде пауза од 15 минути

Дополнително, наведе дека власта го испазари Претседателското место на советот така што немаат право да говорат дека СДСМ ги загуби локалните избори, за Офицерскиот Дом дека е претворен во штаб на ВМРО ДПМНЕ.Сите реконструкции направени се со средства од МОН така што збунувачки е појавувањето на Градоначалникот при обиколка на инвестициите.Во однос на работата на ЈП Комуналец наведе дека претходното раководство на претпријатието купи 3 нови камиони во такви околности.

Ѓорѓи Ѓорѓиевски наведе дека нетреба да се прави споредба со слободата на пристап во кабинетот на Градоначалникот и Премиерот затоа што Премиерот последниот пат кога дошол во посета на Битола истиот бил под силно обезбедување. Дополнително наведе дека 65% реализација на буџетот до третиот квартал значи огромен успех и упати покана до советниците за заедничка прослава на зимската приказна.

Жанета Наумовска реплицираше при што праша дали некој побарал прием во кабинетот на премиерот за да кажува дали истиот е затворен за граѓаните, а неговото обезбедување е според пропишаниот протокол како државен највисок функционер.

Анета Ѓоргиевска се осврна врз образложување на реализацијата на Програмата за социјална заштита.

Борче Корлевски наведе дека Градоначалникот не ги одговори прашањата упатени во врска со проектите за ново основно училиште и работата на општинската администрација.Во однос на мултифункционалниот спортски комплекс,новиот објект на противпожарната единица и т.н наведе дека во претходниот период била најавувана нивна реализација, па потоа најавуван проект па идејно решение што значи дека таквите изјави се контрадикторни и неточни. Во однос на помошта од централната власт наведе дека МТСП дава континуирана поддршка во однос на градинките а владата овозможи субвенционирана цена на општината и јавните претпријатија. Во однос на мултифункционалниот спортски објект, наведе дека претходната власт вложила средства во реконструкција на објектот на салата Боро Чурлевски и кугланата.Понатаму го наведе проектот за реконструкција на мостот кај Довлеџик каде потенцираше дека сеуште нема реализација.

Бојан Бојкоски наведе дека претходната власт не успеала да го исчисти коритото на р.Драгор, договорот за изградба на стадионот е од власта на ВМРО ДПМНЕ.

Борче Корлевски наведе дека иако бил склучен таквиот договор за изградба на стадионот но, небиле обезбедени пари за реализација на истиот. Понатаму наведе дека сред енергетска криза се потрошени големи финансиски средства за одбележување на 4 Ноември. На крај упати прашање до Бојан Бојкоски во врска со неговиот паушал односно дали добива паушал како советник или како Заменик Градоначалник.

Бојан Бојкоски во својот одговор наведе дека добива плата од своето работно место и паушал како советник.

Кварталниот Извештај за извршување на Буџетот на Општина Битола за третиот квартал од 2022 година,беше ставен на гласање и усвоен со 18 гласови ЗА и 12 Против.

2.

Одлуката за измена на распоредот на средствата во Буџетот на Општина Битола за 2022 година,беше ставена на гласање и усвоена со 16 гласови ЗА,11 Против и 3 Воздржани.

3.

Програмата за развојни планови на Општина Битола за периодот од 2023 до 2025 година,беше ставена на гласање и усвоена со 16 гласови ЗА и 14 Воздржани.

4.

Програмата за измени и дополнување на Програма за уредување на градежно земјиште на подрачје на Општина Битола за 2022 година,беше ставена на гласање и усвоена со 16 гласови ЗА,11 Против и 3 Воздржани.

5.

Ѓорѓи Ѓорѓиевски рече,Комисијата за урбанизам и заштита на животната средина по разгледувањето на материјалот по точка 5 од дневниот ред,по дискусиите по истата гласале со 3 гласови ЗА.

И образложи дека на Комисијата за урбанизам било побарано од членовите на Комисијата сите урбанистички планови да бидат раздвоени што се содржат во оваа точка во посебни точки за дневниот ред,но по консултација со службите добиле информација дека тоа е целосна Програма за финансирање и изработка на урбанистички планови,па била донесена солуција да бидат испратени сите урбанистички проекти посебно до сите советници.

Програмата за измена и дополнување на Програмата за финансирање и изработка на урбанистички планови на подрачјето на Општина Битола за 2022 година,беше ставена на гласање и едногласно усвоена (30ЗА).

6.

Марица Тодоровска рече,Комисијата за јавни дејности по разгледувањето на материјалот по точка 6 од дневниот ред,по дискусиите по истата гласале со 3 гласови ЗА.

Локалниот акциски план на Општина Битола и Ромската заедница,беше ставен на гласање и едногласно усвоен (30ЗА).

7.

Одлуката за промена на припадност на дел од ул. Солунска во с.Кравари,беше ставена на гласање и едногласно усвоена (30ЗА).

8.

Ѓорѓи Ѓорѓиевски рече,Комисијата за статут и прописи по разгледувањето на материјалот по точките 8 и 9 од дневниот ред,по дискусиите по точка 8 гласале со 4 гласови ЗА и по точка 9 со 3 гласови ЗА и 1 Воздржан.

Одлуката за воспоставување меѓуопштинска соработка помеѓу Општина Битола и Општина Новаци за вршење на определени работи од надлежност на инспекциски надзор ( овластен инспектор за животна средина и комунален инспектор) од страна на Општина Битола во корист и за сметка на Општина Новаци,беше ставена на гласање и едногласно усвоена (29ЗА).

9.

Одлуката за воспоставување меѓуопштинска соработка помеѓу Општина Битола и Општина Новаци за вршење на определени работи од надлежност на заштита на животна средина ( овластено лице за одобрување на елаборат за заштита на животната средина) од страна на Општина Битола во корист и за сметка на Општина Новаци,беше ставена на гласање и едногласно усвоена (29ЗА).

10.

Одлуката за измена на Програмата за поставување на урбана опрема на јавни површини на подрачјето на Општина Битола,беше ставена на гласање и едногласно усвоена (30ЗА).

11.

Бојан Бојкоски наведе дека деловниот субјект „Интерворкс” донираше подлога за кошаркарско игралиште и промена на други елементи од игралиштата, така што повика и останатите правни лица да го следат овој пример.

Жаклина Наумовска наведе дека треба да се заблагодариме сите како советници а не само советничката група на ВМРО ДПМНЕ.

Анастасија Трајковска наведе дека коректно е сите да се заблагодарат затоа што сите беа вклучени во истата.

Одлуката за примање на донација – набавка, транспорт и монтажа на спортска подлога за изработка на кошаркарско игралиште дадена од страна на Интерворкс ДООЕЛ Битола,беше ставена на гласање и едногласно усвоена (30ЗА).

12.

Одлуката за финансиска поддршка од Oпштина Битола во реализација на проектот „Авантура преку граници - Adventure across the borders – adven TOUR“,беше ставена на гласање и едногласно усвоена (30ЗА).

13.

Жаклина Ангелевска рече,Комисијата за еднакви можности помеѓу мажите и жените по разгледувањето на материјалот по точка 13 од дневниот ред,по дискусиите по истата се гласало со 4 гласови ЗА.

Претседателката Габриела Илиевска ја образложи содржината на точката при што се заблагодари за поддршката од членовите на комисијата додека пак од друга страна наведе дека наредна фаза е планирање на средства за експертски лица кои ќе вршат услуги на жение жртви на родово базирано и семејно насилство а со цел таквиот центар да прерасне во регионален центар за ваква поддршка.

Одлуката за сопствено учество на Општина Битола во реализација на проектот „ Воспоставување на советодавен регионален центар за помош и поддршка на жртви на родово базирано и семејно насилство“,беше ставена на гласање и едногласно усвоена (29ЗА).

14.

Мирјана Захариевска Ралевска наведе дека во измената на Ценовникот за изведување на градежни работи беа наведени само сувопарни податоци без да се наведе која позиција е најмногу експлоатирана, каде е најголемото зголемување на материјалите а во одредени позиции нема преглед на стара и нова цена за да дополнително биде објаснето дека таквите позиции биле ретко користени. Упати прашање дали зголемувањето на позиција 70, 77 и 78 е врз база на зголемување на цените. Наведе дека поднесла Барање за информации од јавен карактер но сеуште нема одговор од ЈКП Водовод и повика Градоначалникот и Претседателот на советот да покренат иницијатива за преглед на работата на ЈКП Водовод.

Решението за давање согласност на Одлуката за измена и дополнување на Ценовникот за изведување на градежни и монтажни работи, изготвен по Програмата на Општина Битола за 2022 и 2023 година на ЈКП „Водовод“Битола,беше ставено на гласање и усвоено со 15 гласови ЗА,11 Против и 2 Советници не гласаа.

15.

Решението за давање согласност на Одлуката за измена и дополнување на Ценовникот за изведување на градежни работи на КЈП Нискоградба Битола за потребите на Општина Битола – рушење на постоечки објекти,беше ставено на гласање и усвоено со 15 гласови ЗА,10 Против,3 Воздржани и 1 Советник се иззеде од гласање бидејќи има конфликт на интереси.

16.

Програмата за измени и дополнување на Програмата за одржување на комунални објекти и инсталации, локални патишта и улици во Општина Битола за 2022 година,беше ставена на гласање и усвоена со 16 гласови ЗА,11 Против и 2 Воздржани.

17.

Лидија Павловска рече,Комисијата за економски развој по разгледувањето на точката 17 од дневниот ред,по дискусиите по истата гласале со 3 гласови ЗА и 1 Воздржан.

Гаврил Трајковски наведе дека советниците од редовите на СДСМ применуваат дволичност поради воздржано гласање за поставување на фотоволтаици на комисија а од друга страна истите поднесоа таква иницијатива.

Методија Илиевски реплицираше за новата советничка од СДСМ бидејќи истата е неискусна и потребно е да се респектира.

Гаврил Трајковски упати контра реплика наведе дека по неговото конструктивно советување дека таквата точка е предлог на СДСМ таа повторно гласаше воздржано.

Жаклина Наумовска упати процедурална забелешка наведувајќи дека непотребно е коментирање на гласање во Комисијата.

Гаврил Трајковски упати реплика при што предложи да се укинат комисиите затоа што бесцелно е гласањето во истите.

Жаклина Наумовска одговори дека работата во комисиите е многу важна затоа што таму детално се разгледуваат точките а конечната одлука се носи на пленарна седница на советот.

Гаврил Трајковски потенцира дека навистина се важни комисиите но советничката група на СДСМ и по долги координации не е во можност да го усогласи гласањето на советничката група.

Жаклина Наумовска реплицираше дека најважно е да одлучи Левица дали коалицира со ВМРО ДПМНЕ или сеуште не.

Гаврил Трајковски одговори дека Левица не коалицира со никоја друга политичка партија.

Програмата за измена на Програмата за економски развој во Општина Битола за 2022 година,беше ставена на гласање и едногласно усвоена (30ЗА).

18.

Иницијативата за финансиска поддршка на средношколците Искра Нечаковска и Олег Трајковски кои се дел од Националниот тим на Република Северна Македонија, кој ќе учествува на олимпијадата по природни науки во Богота, Колумбија,беше ставена на гласање и едногласно усвоена (30ЗА).

19.

Претседателката Габриела Илиевска наведе дека ваквата иницијатива ќе биде проследена до Комисијата за финансии со цел да се разгледаат расположливите средства за спроведување на истата.

Иницијативата за еднократна финансиска поддршка на студенти од социјално загрозени категории на семејства запишани на прв циклус студии на Универзитетот „Св.Климент Охридски“ во Битола,беше ставена на гласање и едногласно усвоена (30ЗА).

Седницата заврши во 19,30 часот.

Седницата се снимаше на аудио касети и по нив се водат забелешки.

Седницата ја обработи Наталија Најдовска,референт за седници.

Бр.09-183/2 ПРЕТСЕДАТЕЛ

09.11.2022год. на Советот на Општина Битола

Б и т о л а Габриела Илиевска